CELEX: C2007/235/02
Language: et
Date: 2007-10-06 00:00:00
Title: Kohtuasi C-490/04: Euroopa Kohtu (esimene koda) 18. juuli 2007 . aasta otsus — Euroopa Ühenduste Komisjon versus Saksamaa Liitvabariik (Liikmesriigi kohustuste rikkumise hagi — Vastuvõetavus — EÜ artikkel 49 — Teenuste osutamise vabadus — Töötajate lähetamine — Piirangud — Sotsiaalkindlustusmaksete maksmine siseriiklikku puhkusekassasse — Dokumentide tõlkimine — Avaldus lähetatud töötajate töö tegemise koha kohta)

6.10.2007   
            
            
               ET
            
            
               Euroopa Liidu Teataja
            
            
               C 235/2
            
         Euroopa Kohtu (esimene koda) 18. juuli 2007. aasta otsus — Euroopa Ühenduste Komisjon versus Saksamaa Liitvabariik
   (Kohtuasi C-490/04) (1)
   
   (Liikmesriigi kohustuste rikkumise hagi - Vastuvõetavus - EÜ artikkel 49 - Teenuste osutamise vabadus - Töötajate lähetamine - Piirangud - Sotsiaalkindlustusmaksete maksmine siseriiklikku puhkusekassasse - Dokumentide tõlkimine - Avaldus lähetatud töötajate töö tegemise koha kohta)
   (2007/C 235/02)
   Kohtumenetluse keel: saksa
   Pooled
   
      Hageja: Euroopa Ühenduste Komisjon (esindajad: E. Traversa, G. Braun ja H. Kreppel)
   
      Kostja: Saksamaa Liitvabariik (esindajad: W.-D. Plessing, M. Lumma ja C. Schulze-Bahr, Rechtsanwalt T. Lübbig)
   
      Kostja toetuseks menetlusse astuja: Prantsuse Vabariik (esindajad: G. de Bergues ja O. Christmann)
   Kohtuasja ese
   Liikmesriigi kohustuste rikkumine — EÜ artikkel 49 — Töötajate lähetamine teenuste osutamise raames teises liikmesriigis asuva ettevõtja poolt, kellele laienevad piirangud, mis ei kehti Saksamaa ettevõtjate kohta — Välisriigi ettevõtjate kohustus teha makseid siseriiklikku puhkusekassasse isegi siis, kui neil juba on päritoluriigis sellega võrreldav kohustus ning kohustus tõlkida mitmeid olulisi tööga seonduvaid dokumente saksa keelde — Välisriigist tööjõu vahendamisega tegeleva ettevõtja kohustus teavitada Saksa pädevaid ametiasutusi enne töö algust Saksa kliendi teenistuses olevatest kõikidest töötajatest
   Resolutiivosa
   
               1.
            
            
               Kuna Saksamaa Liitvabariik on võtnud vastu sellise õigusnormi nagu 26. veebruari 1996. aasta seaduse töötajate lähetamise kohta (Arbeitnehmer-Entsendegesetz) § 3 lõige 2, mille alusel on ajutist tööjõudu vahendavad välisriigi ettevõtjad kohustatud teatama mitte ainult töötaja lähetamisest Saksamaale ajutise tööjõu kasutaja juurde, vaid ka igast muudatusest seoses selle töötaja töö tegemise kohaga, siis on Saksamaa Liitvabariik rikkunud EÜ artiklist 49 tulenevaid kohustusi.
            
         
               2.
            
            
               Jätta ülejäänud osas hagi rahuldamata.
            
         
               3.
            
            
               Mõista kaks kolmandikku kohtukuludest välja Euroopa Ühenduse Komisjonilt. Mõista üks kolmandik kohtukuludest välja Saksamaa Liitvabariigilt.
            
         
               4.
            
            
               Prantsuse Vabariik kannab ise oma kohtukulud.
            
         
      (1)  ELT C 45, 19.2.2005.